ΓΡΑΠΤΗ ΕΡΩΤΗΣΗ E-2897/02

υποβολή: Margrietus van den Berg (PSE) προς την Επιτροπή

(14 Οκτωβρίου 2002)

Θέμα: Συμφωνίες για διεθνείς κανόνες σχετικά με τον αθλητισμόψηλού επιπέδου

Το ευρωπαϊκό ποδόσφαιρο διέρχεται κρίση. Το Ιταλικό πρωτάθλημα αναβλήθηκε λόγω σοβαρών οικονομικών προβλημάτων και διενέξεων μεταξύ των συλλόγων και των τηλεοπτικών καναλιών σχετικά

με τα δικαιώματα αναμετάδοσης. Εντωμεταξύ, ο Ρονάλντο πέρασε στην Real Madrid για το αστρονομικό ποσό των ευρώ 50 εκατ. Πολλοί ευρωπαϊκοί σύλλογοι δεν μπορούν να συμμετάσχουν σ' αυτή την ανηλεή ποντικοδρομία ήπερχρεώνονται. Οι εξοικονομήσεις γίνονται εις βάρος της εκπαίδευσης, κυρίως δε στις εισοδηματικές ενισχύσεις που παρέχονται προς συλλόγους της περιφέρειας για ευρεία αθλητική κατάρτιση.

Ο αθλητισμός στη Συνθήκη αναγνωρίζεται λόγω του κοινωνικού του ρόλου. Εάν το ποδόσφαιρο αποτελεί δημόσιο θέμα και όχι καθαρά εμπορική και κερδοφόραπόθεση, τότε πρέπει και οι διοικήσεις των συλλόγων να δηλώνουν κάτι τέτοιο σε κάθε ευκαιρία και να ενθαρρύνουν την ίδια αντιμετώπιση από τους οπαδούς τους. Αυτός ο κοινωνικός ρόλος αντιμετωπίζει σοβαρό κίνδυνο τώρα που οι σύλλογοι αλληλοεξαπατώνται σε ευρωπαϊκή κλίμακα μέσω απίστευτων τηλεοπτικών συμβολαίων και γελοίαψηλών ποσών μεταγραφής παικτών. Έτσι το ενδιαφέρον του ποδοσφαιρόφιλου τηλεθεατή και του οπαδού μειώνονται καιπονομεύεται ο κοινωνικός ρόλος του αθλήματος.

Μήπως έχει φθάσει ο καιρός για να συγκαλέσει η Επιτροπή σε πανευρωπαϊκό επίπεδο συλλόγους, ενώσεις οπαδών, αθλητικούς φορείς και εθνικά και διεθνή σφαιρικά όργανα προκειμένου να συμφωνήσουν για έναν αριθμό ελάχιστων κανόνων παιχνιδιού·

Προτίθεται η Επιτροπή να προβεί στην ανάληψη της ανωτέρω πρωτοβουλίας και να συμφωνήσει για τους εξής κανόνες παιχνιδιού:

1. Τα ποσά μεταγραφών και το σύνολο των μισθών για τους παίκτες επαγγελματικού ποδοσφαιρικού συλλόγου πρέπει ναπόκεινται σε διατάξεις μέσω ευρωπαϊκού ανώτατου ορίου μισθών (salary cap)·

2. Δεν θα μεταδίδεται από την τηλεόραση κανένα άθλημα σε κωδικοποιημένη μορφή·

3. Μέρος κάθε ποσού μεταγραφής πρέπει να μεταβιβάζεται σε συλλόγους της περιφέρειας για ευρεία αθλητική κατάρτιση·

4. Δεν θα επιτρέπεται το δουλεμπόριο νεαρών αθλητών από χώρες π.χ. της Λατινικής Αμερικής ή της Αφρικής και τούτο με την άσκηση αμέσου και ενεργού ελέγχου από την ΟΥΕΦΑ.

Απάντηση της κυρίας Reding Εξ ονόματος της Επιτροπής

(27 Νοεμβρίου 2002)

Το αξιότιμο μέλος του Κοινοβουλίου εξέφρασε την επιθυμία να αναλάβει η Επιτροπή ορισμένες πρωτοβουλίες για τον καθορισμό ελάχιστων κανόνων στον κόσμο του αθλητισμούψηλού επιπέδου, με στόχο να εξασφαλιστεί μεγαλύτερη αλληλεγγύη και να διατηρηθεί η κοινωνική διάσταση αυτής της δραστηριότητας.

Η Επιτροπή επιθυμεί ναπενθυμίσει ότι δεν μπορεί να παρέμβει εκτός και αν πρόκειται για θέματα που εμπίπτουν στην αρμοδιότητά της. Η Επιτροπή δραστηριοποιήθηκε σε περιπτώσεις που οι αθλητικοί κανόνες δεν συμμορφώνονταν με το κοινοτικό δίκαιο, ιδίως στο θέμα του ανταγωνισμού. Οι κανόνες μεταγραφής των παικτών, π.χ., τροποποιήθηκαν ριζικά μετά από καταγγελίες πουποβλήθηκαν στην Επιτροπή και τις έρευνες που πραγματοποιήθηκαν. Έτσι, από τότε συμφωνήθηκε να επιστρέφεται ένα μέρος των κερδών που προέρχονται από τις μεταγραφές στους εκπαιδευτικούς συλλόγους με κλιμακωτό τρόπο.

Ωστόσο, η Επιτροπή πρέπει να αντιδράσει ως φύλακας της συνθήκης ΕΚ και δεν πρέπει να επεκταθεί σε αρμοδιότητες που δεν της ανήκουν. Ανησυχεί κυρίως για το σεβασμό της αυτονομίας του αθλητικού κινήματος και για τα προνόμια των κρατών μελών. Εφόσον το θέμα αυτό δεν θίγει το κοινοτικό δίκαιο, η Επιτροπή δεν είναι αρμόδια να αναλάβει πρωτοβουλίες για τη ρύθμιση των ποσών μεταγραφής των παικτών ή των αποδοχών τους, την απαγόρευση της κωδικοποιημένης τηλεοπτικής αναμετάδοσης ή την επιβολή τηςποχρέωσης στους αθλητικούς φορείς να προβαίνουν σε ανακατανομή των οικονομικών πόρων προς όφελος των περιφερειακών συλλόγων.

Όσον αφορά το θέμα των σχέσεων μεταξύ του αθλητισμού και της τηλεόρασης (και ιδίως την αναμετάδοσή της σε κωδικοποιημένη μορφή), πρέπει ναπενθυμίσουμε ωστόσο, ότι η οδηγία Τηλεόραση χωρίς σύνορα(1) επιτρέπει στα κράτη μέλη να λαμβάνουν μέτρα για την προστασία της πρόσβασης σημαντικής μερίδας του κοινού σε εκδηλώσεις που θεωρούνται ως μείζονος σημασίας για την κοινωνία, έτσι ώστε ένα μεγάλο μέρος του κοινού να μην στερείται της δυνατότητας για την δωρεά πρόσβαση σε τηλεοπτική ζωντανή ή ετεροχρονισμένη κάλυψη αυτών των εκδηλώσεων. Αυτή η διάταξη, προβλέπεται στο νέο άρθρο 3α μετά την αναθεώρηση της οδηγίας 89/552/ΕΟΚ το 1997(2), προβλέπει ότι κάθε κράτος μέλος μπορεί να λαμβάνει μέτρα και να φροντίζει για την αμοιβαία αναγνώριση αυτών των μέτρων εντός της Κοινότητας, για να εξασφαλίσει έτσι την μεγαλύτερη δυνατή πρόσβαση στην τηλεοπτική κάλυψη των εθνικών ή μη εθνικών εκδηλώσεων όπως είναι π.χ. οι Ολυμπιακοί Αγώνες και το Παγκόσμιο Κύπελλο Ποδοσφαίρου.

Η Επιτροπήπενθυμίζει επίσης ότι στην έκθεση του Ελσίνκι για τον αθλητισμό(3), απέδειξε την προσήλωσή της στο όραμα του αθλητισμού που σέβεται την αρχή της αλληλεγγύης, του αθλητικού ήθους, τον κοινωνικό ρόλο του αθλητισμού και την προστασία των νέων αθλητών. Το ερώτημα της προστασία των νέων αθλητών θίγεται επίσης στη δήλωση σχετικά με τα ειδικά χαρακτηριστικά του αθλητισμού και την κοινωνική του αποστολή στην Ευρώπη που πρέπει να λαμβάνονταιπόψη κατά την εφαρμογή κοινών πολιτικών(4), που αναφέρεται στον τρόπο με τον οποίο η αρχή της αλληλεγγύης μπορεί να εξασφαλιστεί και στην ανάγκη για τις αθλητικές οργανώσεις και τα κράτη μέλη να λάβουν ενδεδειγμένα μέτρα για να καταργηθούν οι εμπορικές συναλλαγές που αφορούν ανήλικους αθλητές τρίτων χωρών.

Οι ανησυχίες που εκφράζει το αξιότιμο μέλος του Κοινοβουλίου είχαν συνεπώς απήχηση σε ορισμένα κράτη μέλη ή αθλητικές οργανώσεις, που έχουν αναλάβει πρωτοβουλίες για την επανόρθωση ορισμένων ανισορροπιών. Για παράδειγμα, η ΟΥΕΦΑ (Ευρωπαϊκή Ένωση Ποδοσφαίρου) κοινοποίησε την πρόθεσή της να λάβει μια σειρά μέτρων με στόχο να εξασφαλιστεί μεγαλύτερη αλληλεγγύη μεταξύ των συλλόγων που συμμετέχουν σε ευρωπαϊκούς αγώνες.

Η Επιτροπή μπορεί μόνον να ενθαρρύνει την ανάληψη τέτοιων πρωτοβουλιών, επαγρυπνώντας ταυτόχρονα ώστε αυτές να είναι συμβατές με το κοινοτικό δίκαιο. Στο πλαίσιο αυτό, η Επιτροπή λαμβάνειπόψη την κοινωνική και εκπαιδευτική διάσταση του αθλητισμού, που τονίζεται ιδιαίτερα στη δήλωση της Νίκαιας.

(1) Οδηγία 89/552/ΕΟΚ του Συμβουλίου της 3ης Οκτωβρίου 1989 για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων, ΕΕ L 298 της 17.10.1989.

(2) Οδηγία 97/36/ΕΚ του Ευρωπαϊκού Κοινοβουλίου και του Συμβουλίου της 30ής Ιουνίου 1997 για την τροποποίηση της οδηγίας 89/552/ΕΟΚ του Συμβουλίου για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων, ΕΕ L 202 της 30.7.1997.

(3) Έκθεση της Επιτροπής στο Ευρωπαϊκό Συμβούλιο με στόχο τη διαφύλαξη των σημερινών δομών του αθλητισμού και τη διατήρηση της κοινωνικής λειτουργίας του στο κοινοτικό πλαίσιο — Έκθεση του Ελσίνκι για τον αθλητισμό — COM(1999)644 τελικό.

(4) Ευρωπαϊκό Συμβούλιο της Νίκαιας — 7,8 και 9 Δεκεμβρίου 2000 — Παράρτημα στα συμπεράσματα της Προεδρίας: Δήλωση σχετικά με τα ειδικά χαρακτηριστικά του αθλητισμού και την κοινωνική του αποστολή στην Ευρώπη που πρέπει να λαμβάνονταιπόψη κατά την εφαρμογή κοινών πολιτικών.